మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
బాహుబ‌లి-3 వుంటుంది.. కాకపోతే..!
'బాహుబ‌లి'తో దేశ‌వ్యాప్తంగా సినీవ‌ర్గాల దృష్టిని ఆక‌ర్షించాడు డైరెక్టర్ ఎస్.ఎస్. రాజ‌మౌళి.
| Updated:
Oct 26, 2015, 04:02PM IST
'బాహుబ‌లి'తో దేశ‌వ్యాప్తంగా సినీవ‌ర్గాల దృష్టిని ఆక‌ర్షించాడు డైరెక్టర్ ఎస్.ఎస్. రాజ‌మౌళి . తెలుగు, త‌మిళ‌, హిందీతో పాటు ప‌లు ఇతర భాష‌ల్లో విడుద‌లైన ఈ సినిమా చ‌క్క‌టి వ‌సూళ్ల‌ను సాధించింది. ప్ర‌స్తుతం ఈ సినిమాకు కొన‌సాగింపుగా రెండ‌వ‌భాగాన్ని తెర‌కెక్కించేందుకు స‌న్నాహాలు జరుగుతున్నాయి. ఈ రెండో భాగంతో 'బాహుబ‌లి'కి శుభం కార్డు ప‌లుకుతాన‌ని ఇదివ‌ర‌కే ప్ర‌క‌టించిన ఆయ‌న తాజాగా మూడో భాగం కూడా ఉంటుంద‌ని ట్వీట్ చేశాడు. సెకండ్ పార్ట్‌తోనే క‌థ‌కు స‌రైన ముగింపు ఇస్తాన‌ని ఈ ట్వీట్‌‌లో పేర్కొన్న జక్కన్న.. మూడో పార్ట్ మాత్రం స‌రికొత్త కోణంలో సాగుతుంద‌ంటున్నాడు. తెలుగు ప్రేక్ష‌కుల‌కు ఓ స‌రికొత్త అనుభూతిని ఈ సినిమా ద్వారా అందించ‌నున్న‌ట్లు చెప్పిన రాజమౌళి.... ఈ భాగంలో ప్ర‌భాస్‌ , రానా పాత్ర‌లు ఉంటాయా?లేదా అనే విష‌యాన్ని మాత్రం ప్రస్తావించలేదు. ఒక‌వేళ రాజ‌మౌళి వారినే కొన‌సాగించాల‌ని నిర్ణ‌యించినా.. అందుకు ప్ర‌భాస్ అంగీక‌రించక‌పోవ‌చ్చ‌ని వార్త‌లు వినిపిస్తున్నాయి. ఇప్ప‌టికే ఈ సినిమా కోసం దాదాపు మూడేళ్ల కెరీర్‌ను వెచ్చించిన ప్ర‌భాస్‌.. రెండో భాగంతో బాహుబ‌లి సిరీస్ నుంచి వైదొలిగి, ఇకపై క‌మ‌ర్షియ‌ల్ సినిమాల‌పై దృష్టిసారించాల‌ని అనుకుంటున్న‌ట్లు తెలిసింది. రెండో భాగం 40 శాతం షూటింగ్ పూర్త‌యింది. త్వ‌ర‌లో మిగతా భాగం చిత్రీక‌ర‌ణ‌ను ప్రారంభించి వ‌చ్చే ఏడాదిలో సినిమాను విడుద‌ల చేసేందుకు స‌న్నాహాలు చేస్తున్నారు.
Looks Like I created more confusion instead of giving clarity..apologies.. Baahubali-3 is on cards... But the story that's written for the
&mdash; rajamouli ss (@ssrajamouli) October 25, 2015
Two parts will not be dragged for the sake of it. This story will conclude with the second part itself. Baahubali-3 will be done in a way
&mdash; rajamouli ss (@ssrajamouli) October 25, 2015
that audience have never experienced films before. Hope that clarifies..